**ПРОЕКТ НА ДОГОВОР**

**№ ............/..................**

Днес, ........................ в гр. София, на основание чл. 112 от Закона за обществени поръчки и Решение №.................../.......................г. на Възложителя за избор на Изпълнител, във връзка с проведената процедура за възлагане на обществена поръчка с предмет: **„Доставка на канцеларски материали, копирна хартия и тонери, необходими за изпълнението на проект BG05M9OP001-3.004 „Оптимизация и иновации в ИА ГИТ“**, по обособена позиция № \_\_: „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, открита с Решение № .../ ...., с уникален номер на поръчката в Регистъра на ПОП ....................... между

**Изпълнителна агенция „Главна инспекция по труда“**, със седалище и адрес на управление: гр. София, бул. „Княз Александър Дондуков“ № 3, ЕИК 831545394, представлявана от Георги Димитров Милчин - Ръководител на проект BG05M9OP001-3.004 „ОПТИМИЗАЦИЯ И ИНОВАЦИИ В ИА ГИТ“ по Оперативна програма „Развитие на човешките ресурси”, в качеството му на възложител, съгласно Заповед № З-0682/11.07.2016 г. и Севдалина Жечкова Вичева, счетоводител на проект BG05M9OP001-3.004 „ОПТИМИЗАЦИЯ И ИНОВАЦИИ В ИА ГИТ“ по Оперативна програма „Развитие на човешките ресурси”, наричани за краткост **ВЪЗЛОЖИТЕЛ**, от една страна,

и

....................................................................................... , със седалище и адрес на управление: гр. ......................, ул. ........................ №....., ЕИК .................., представлявано от .........................................................., ЕГН ................................., притежаващ л.к. № .................................., наричано по-долу ИЗПЪЛНИТЕЛ, от друга страна,

**се сключи настоящия договор за следното:**

**І. ПРЕДМЕТ НА ДОГОВОРА**

**Чл. 1. (1) Възложителят** възлага, а **Изпълнителят** приема да извърши срещу възнаграждение доставка по еднократна или периодични заявки на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ по Обособена позиция № \_\_ за изпълнението на проект BG05M9OP001-3.004 „Оптимизация и иновации в ИА ГИТ“.

(2) Видът, качеството и цените за доставка по еднократна или периодични заявки на \_\_\_\_\_\_\_\_\_\_\_\_\_\_\_\_\_\_\_ са съгласно Техническата спецификация на Възложителя, и Техническото предложение и Ценовото предложение на ИЗПЪЛНИТЕЛЯ, представляващи неразделна част от настоящия договор.

**Чл. 2. Изпълнителят** извършва доставката при условията на направеното от него предложение за участие в процедурата за възлагане на обществената поръчка.

**ІІ. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 3.** **(1)** Настоящият договор влиза в сила от \_\_\_\_\_\_\_\_\_ и е със срок на действие до …….………………… г.

**(2)** Срокът на изпълнение на конкретната заявка е до ... работни дни, считано от датата на получаване на заявката от **Изпълнителя**, съгласно представената от него оферта.

**(3)** В случай на необходимост **Възложителя** възлага спешни поръчки, което обстоятелство изрично се посочва в заявката. Срокът за доставка на спешните поръчки е до ... часа, съгласно представената от него оферта.

**Чл. 4.** Място на изпълнение на договора: доставките се извършват в централна администрация на Изпълнителна агенция «Главна инспекция по труда», в административната сграда находяща се в гр. София, бул. «Княз Александър Дондуков» 3, или по предварително указано място от Възложителя на територията на Република България.

**ІІІ. ЦЕНА И НАЧИН НА ПЛАЩАНЕ**

**Чл. 5.** **(1)** Възложителят заплаща доставените по конкретна заявка материали по единични цени, договорени между страните при подписване на настоящия договор и посочени в Ценовата оферта на ИЗПЪЛНИТЕЛЯ, с включен ДДС.

**(2)** Единичните цени включват всички разходи на **Изпълнителя** за опаковка, доставка, транспортни и др. разходи, данъци, такси, мита до доставката на заявената стока на адресите на **Възложителя.**

**(3)** Единичните цени важат за целия срок на договора.

**Чл. 6.** Цената на доставените материали по конкретната заявка, с включен ДДС, се заплаща, в срок до 20 календарни дни, считано от подписването на приемателно – предавателния протокол за извършената доставка и срещу издадена от **Изпълнителя** оригинална фактура. В издадената от Изпълнителя фактура следва да бъде указано, че разходът се извършва по проект BG05M9OP001-3.004 „Оптимизация и иновации в ИА ГИТ“, за нуждите на Изпълнителна агенция „Главна Инспекция по Труда“, финансиран по ОП РЧР 2014-2020

**Чл. 7.** Плащането се извършва вбългарски левове, с платежно нареждане по банкова сметка, посочена от **Изпълнителя**.

Банка:

BIC:

IBAN:

Титуляр на сметката:

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8.** **Възложителят** има право да получава заявените количества материали, съгласно условията на настоящия договор.

**Чл. 9. Възложителят** има право да осъществява контрол по изпълнението на договорните задължения от страна на **Изпълнителя, (**относно качество, стадий на изпълнение и др.) във всеки един момент от срока на договора, без с действията си да пречи на **Изпълнителя.**

**Чл. 10. Възложителят** се задължава да заплати цената на доставените по конкретна заявка материали при условията и по реда на чл. 5 – 7 от настоящия договор и при наличието на осигурено финансиране.

**Чл. 11. Възложителят** се задължава да отправя до **Изпълнителя** конкретните си заявки в писмен вид, електронен път, по телефон, включително и по факс.

**Чл. 12**. **Възложителят** сезадължава да посочи при подписване на настоящия договор отговорни лица, които извършват действията, описани в чл. 11.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 13. Изпълнителят** има право да получи цената на доставените по конкретна заявка материали при условията и по реда на чл. 5 – 7 от настоящия договор, след подписване на приемо-предавателен протокол, за извършена доставка към която не са отправени възражения или рекламации, представена фактура и при осигурено финансиране.

**Чл. 14. Изпълнителят** се задължава да осигури възможност за приемане на заявки всеки работен ден в периода от 09.00 до 17.30 часа.

**Чл. 15.** **Изпълнителят** се задължава да достави заявените количества материали, в централна администрация на ИА ГИТ, или на предварително указано от Възложителя място, съобразно посочените изисквания от **Възложителя** в конкретната заявка.

**Чл. 16. Изпълнителят** се задължава да доставя заявените количества материали в срок, съгласно чл. 3, ал. 2 и ал. 3 от договора и на мястото по чл. 4, в работното за **Възложителя** време от 09.00 часа до 17.30 часа.

**Чл. 17.** **Изпълнителят** се задължава да доставя заявените количества материали в подходяща за запазването им при транспортиране и съхранение в склад опаковка.

**Чл. 18.** **Изпълнителят** се задължава да гарантира качеството и количеството на материалите, както и срокът им за употреба.

**Чл. 19.** **Изпълнителят** се задължава да отстрани безвъзмездно всички недостатъци на доставените материали, които намаляват качеството им, респ. да заменят дефектните материали или неоригинални с други качествени от същия вид.

**Чл. 20.** **Изпълнителят** се задължава да поеме разходите по транспортирането на количествата материали до мястото на изпълнение.

**Чл. 21.** **Изпълнителят** се задължава да осигури време за преглеждането на стоката за недостатъци и недобори, като **Възложителят** следва да го уведоми незабавно, ако констатира, че стоките не отговарят на изискванията за качество и количество.

**Чл. 22.** **Изпълнителят** се задължава да уведоми своевременно **Възложителя** в случай, че възникват непреодолими затруднения, които могат да забавят или осуетят точното изпълнение на договора.

**VІ. РЕКЛАМАЦИИ**

**Чл. 23. (1)** Рекламации за видими липси и/или повреди се предявяват от **Възложителя** в момента на приемането на материалите и се отразяват в приемателно - предавателния протокол за извършената доставка.

**(2)** **Изпълнителят** отстранява липсите и/или повредите по ал. 1 в еднодневен срок от деня на подписване на приемателно - предавателния протокол.

**(3)** Рекламации за качество **Възложителят** има право да предяви писмено или по факс от момента на установяването им, или не по-късно от датата на следваща доставка. Когато се установи, че доставените материали не отговарят на описанието в списъка по Техническото предложение от офертата, **Изпълнителят** се задължава да замени доставените материали с нови, отговарящи на изискванията за качество в еднодневен срок от предявяването на рекламацията.

**(4)** Когато **Изпълнителя** не може да достави материали отговарящи на описанието в списъка по Техническото предложение, поради изчерпването им от пазара, той се задължава да достави идентични – оригинални материали отговаряща на договорените минимални изисквания по договорените в Ценовата оферта цени.

**VІІ. ОТГОВОРНОСТ И САНКЦИИ**

**Чл. 24.** **Изпълнителят** отговаря за недостатъците на продадената стока, намаляващи съществено цената и годността й за употреба, които не са били съобщени на **Възложителя**. При установяване на повече от два пъти на нередности в доставките или доставката на стоки, които са некачествени, развалени, с изтекъл срок на годност или несъответстващи на изискванията му, **Възложителят** има право да прекрати едностранно настоящият договор с писмено уведомление до **Изпълнителя**.

**Чл. 25.** При забавено изпълнение на задължението по договора, виновната страна дължи неустойка в размер на 0.5% от стойността на забавеното количество материали, респективно от стойността на дължимата сума за всеки ден забава.

**Чл. 26.** Ако в срок до 1 месец от датата на всяка доставка, **Възложителят** констатира наличието на некачествена, развалена, с изтекъл срок на годност стока или стока, несъответстваща на изисканите от **Възложителя** показатели, той писмено уведомява **Изпълнителя**, който е длъжен в еднодневен срок да достави друга качествена стока от същият вид и количество за своя сметка.

**Чл. 27.** Изправната страна има право на обезщетение за претърпените вреди и пропуснати ползи.

**VIII. ИЗКЛЮЧИТЕЛНИ ФОРСМАЖОРНИ УСЛОВИЯ**

**Чл. 28.** Страните се освобождават от отговорност за неизпълнение на договора, явяващо се пряка и непосредствена последица от настъпване на форсмажорни обстоятелства.

**Чл. 29.** Страната, позоваваща се на форсмажорни обстоятелства е длъжна незабавно да извести другата страна, че са възникнали пречки от обективен характер, които ще попречат на изпълнението на договорените условия.

**Чл. 30.** Страната, която се ползва от освобождаването от отговорност, трябва да изпрати на другата страна и констатиращ възникването на събитието официален документ, изходящ от съответната търговска палата, държавен орган или общинска администрация. Същият следва да съдържа информация за причинната връзка между форсмажорните обстоятелства и невъзможността за неизпълнение на договорното задължение.

**Чл. 31.** Страната, която се позовава на форсмажорни обстоятелства трябва да уведоми другата страна за прекратяване на обстоятелството.

**Чл. 32.** Ако посоченото по–горе уведомление и съобщение не се изпратят в посочените срокове и начини, страната не може да се ползва от освобождаването от отговорност.

**Чл. 33.** В случай на форсмажорни обстоятелства и до колкото те имат влияние върху сроковете по договора, съответните срокове се удължават с времето, през което е било налице неопреодолима сила.

**Чл. 34.** Ако форсмажорните обстоятелства продължават повече от 2 месеца страната, която не се ползва от освобождаването от отговорност може да прекрати изцяло или от части договора.

**VIII. ГАРАНЦИЯ ЗА ИЗПЪЛНЕНИЕ**

**Чл. 35. (1)** При сключването на този договор ИЗПЪЛНИТЕЛЯТ представя на ВЪЗЛОЖИТЕЛЯ документ за гаранция за изпълнение на договора в размер на 5% (пет процента) от стойността на договора без ДДС. Гаранцията се предоставя под формата на безусловна и неотменима банкова гаранция в полза на ВЪЗЛОЖИТЕЛЯ, парична сума или застраховка, обезпечаваща изпълнението чрез покриване отговорността на ИЗПЪЛНИТЕЛЯ.

**(2)** В случай на банкова гаранция, то тя трябва да влиза в сила от датата на издаването й, и да бъде със срок на валидност не по-малко от 60 (шестдесет) календарни дни след изтичане на срока на изпълнение на възложените с настоящия договор дейности.

**(3)** Паричната сума трябва да бъде внесена по сметка на ВЪЗЛОЖИТЕЛЯ, най-късно в деня на подписване на договора:

УНИКРЕДИТ БУЛБАНК, КЛОН БАТЕНБЕРГ;

IBAN BG76 UNCR 9660 3319 8276 10;

BIC UNCRBGSF.

**(4)** Застраховката, която обезпечава изпълнението чрез покриване отговорността на ИЗПЪЛНИТЕЛЯ, е със срок на валидност не по-малко от 60 (шестдесет) календарни дни след изтичане на срока на изпълнение на възложените с настоящия договор дейности. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ по настоящия договор и не може да бъде използвана за обезпечаване отговорността на ИЗПЪЛНИТЕЛЯ по друг договор.

**(5)** При точно изпълнение на договора, ВЪЗЛОЖИТЕЛЯТ (връща) освобождава гаранцията за изпълнение до 10 /десет/ календарни дни след окончателното приключване на изпълнението на договора и уреждане на всички финансови взаимоотношения между страните.

**(6)** ВЪЗЛОЖИТЕЛЯТ има право да усвои изцяло или част от Гаранцията за изпълнение на договора при неточно изпълнение на задължения по Договора от страна на ИЗПЪЛНИТЕЛЯ, в това число при едностранно прекратяване на Договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по Договора.

**(7)** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки.

**(8)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие, са за сметка на ИЗПЪЛНИТЕЛЯ.

**IX. НЕПРЕОДОЛИМА СИЛА**

**Чл. 36. (1)** Страните се освобождават от отговорност за неизпълнение на задълженията по настоящия договор, ако това се явява следствие от появата на форсмажорни обстоятелства като пожар, земетресение, наводнение и други събития, представляващи „непреодолима сила” по смисъла на Закона за обществените поръчки и Търговския закон и ако тези обстоятелства непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което действат такива обстоятелства.

**(2)** Страната, която се намира в невъзможност да изпълнява задълженията си по този договор поради непреодолима сила, е длъжна незабавно:

- Да уведоми писмено другата страна за настъпилото събитие, което причинява неизпълнение на задълженията й, за степента до която това събитие възпрепятства изпълнението на задълженията на тази страна, за причините на събитието и за неговото предполагаемо времетраене;

- Да положи всички разумни усилия, за да избегне, отстрани или ограничи до минимум понесените вреди и загуби.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(5)** Определено събитие не може да се квалифицира като „непреодолима сила”, когато ефектът от това събитие е могъл да се избегне или намали, ако някоя от страните е изпълнявала добросъвестно задълженията си по този договор и е полагала всички разумни грижи.

**Х. КОНФИДЕНЦИАЛНОСТ**

**Чл. 37.** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при или по повод изпълнението на договора.

**Чл. 38.** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнение на договора.

**ХI. САНКЦИИ**

**Чл. 39.** Ако ИЗПЪЛНИТЕЛЯТ не извърши възложената услуга или част от нея, съгласно изискванията на договора и приложенията към него, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0.2% за всеки просрочен ден, но не повече от 20% от стойността на договора. Неустойката може да се удържа от гаранцията за изпълнение, ако е парична гаранция или да се пристъпи към упражняване на правата по банковата гаранция.

**Чл. 40.** При забава или неизпълнение на задълженията по договора ИЗПЪЛНИТЕЛЯТ дължи неустойка в размер на 0,2% от цената на услугата, съгласно Ценовото предложение на Изпълнителя за всеки просрочен ден, но не повече от 20% от цената на услугата.

**Чл. 41.** За забавено плащане с повече от 10 работни дни ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,2% върху дължимата сума за всеки просрочен ден, но не повече от 20% от цената на услугата.

**Чл. 42**. В случай, че вредите, претърпени от изправната страна, са в по-голям от предвидения размер на неустойка, изправната страна има право да търси по съдебен ред обезщетение за разликата, в съответствие с общите правила на гражданското законодателство на Република България.

**ХII. ПРЕКРАТЯВАНЕ НА ДОГОВОРА**

**Чл. 43.** Настоящият договор се прекратява:

- с изтичане на срока по чл. 3.

- по взаимно съгласие между страните, изразено в писмена форма.

- При виновно неизпълнение на задълженията на една от страните по договора с едномесечно писмено предизвестие от изправната до неизправната страна.

**Чл. 44.** Едностранно от ВЪЗЛОЖИТЕЛЯ без предизвестие при констатирани нередности и/или конфликт на интереси, като в този случай ВЪЗЛОЖИТЕЛЯТ уведомява писмено ИЗПЪЛНИТЕЛЯ за прекратяването.

**Чл. 45.**  С окончателното изпълнение на договора или при достигане на максимално допустимата стойност по договора.

**Чл. 46.** Едностранно от Възложителя с 30 дневно предизвестие.

**Чл. 47.** Настоящият договор може да бъде прекратен едностранно от ВЪЗЛОЖИТЕЛЯ без предизвестие и в случаите, когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди и предотврати или да предизвика, с писмено уведомление до ИЗПЪЛНИТЕЛЯ, изпратено веднага след настъпване на обстоятелствата.

**XIII. ПРИЕМАНЕ**

**Чл. 48.** Приемането на извършените дейности по настоящия договор се извършва с приемо-предавателни протоколи.

**ХIV. ДРУГИ УСЛОВИЯ**

**Чл. 49.** Настоящият договор не може да бъде допълван и/или изменян, освен в предвидените от Закона за обществените поръчки случаи.

**Чл. 50.** Страните не могат да прехвърлят свои права и/или задължения по настоящия договор на трети лица.

**Чл. 51.** Страните се задължават да бъдат лоялни една към друга, да не разпространяват информация относно финансовите си взаимоотношения, както и факти и обстоятелства, които биха засегнали интересите на всяка една от тях пред трети лица.

**Чл. 52.** Страните се договарят, че ще ползват за работен език по този договор и всичките му приложения българския, винаги когато не е уговорено друго.

**Чл. 53.** Всички спорове по този договор ще се уреждат чрез преговори между страните, а при липса на съгласие, те ще бъдат отнасяни за решаване от компетентния съд в Република България.

**Чл. 54.** За всички неуредени в този договор въпроси се прилагат разпоредбите на на действащото българско законодателство.

**Чл. 55.** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

Настоящият договор се състави, подписа и подпечата в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.

ПРИЛОЖЕНИЯ:

1. Техническо предложение за обособена позиция № .. на Изпълнителя

2. Ценово предложение за обособена позиция № .. на Изпълнителя

3. Техническа спецификация за обособена позиция № .. на Възложителя

4. …………………………….

ЗА ВЪЗЛОЖИТЕЛЯ: ЗА ИЗПЪЛНИТЕЛЯ: